嵇康在华阳亭弹琴,夜晚出现一鬼名为寇先生,手拿着头,和嵇康探讨音乐,将广陵散传授给嵇康.
"语林"曰:嵇中散夜弹琴,忽有一鬼着械来,叹其手快,曰:"君一弦不调."中散与琴,调之,声更清婉.问姓名,不对,疑是蔡伯喈.伯喈将亡,亦被桎梏.
"语林"曰:嵇中散夜灯火下弹琴,有一人,面甚小,斯须转大,遂长丈余,黑单衣草["太平御览"五百七十七,八百七十作革.]带,嵇视之既熟,乃吹火灭,曰:耻与魑魅争光.
稽康灯下弹琴,忽有一人,长丈余,著黑单衣,革带.康熟视之,乃吹火灭之曰:耻与魑魅争光.尝行,去路(明抄本路作洛.)数十里,有亭名月华.投此亭,由来杀人,中散心神萧散,了无惧意.至一更操琴,先作诸弄.雅声逸奏,空中称善.中散抚琴而呼之:君是何人?答云:身是故(明抄本故作古.)人,幽没于此.闻君弹琴,音曲清和,昔所好.故来听耳.身不幸非理就终,形体残毁,不宜接见君子.然爱君之琴,要当相见,君勿怪恶之.君可更作数曲.中散复为抚琴,击节.曰:夜已久.何不来也?形骸之间.复何足计?乃手挈其头曰:闻君奏琴.不觉心开神悟.恍若暂生.遂与共论音声之趣,辞甚清辩.谓中散曰:君试以琴见与.乃弹"广陵散".便从受之.果悉得.中散先所受引,殊不及.与中散誓,不得教人.天明,语中散.相与虽一遇于今夕,可以远同千载,于此长绝.不胜(胜原作能.据明钞本改.)怅然.